Բադ Ֆյոսլաու

**Բադ Ֆյոսլաու** (գերմաներեն՝ Bad Vöslau. baːt fœsˈlaʊ̯), առողջարանային քաղաք և համայնք Ստորին Ավստրիա նահանգում: Համարվում է ավստրիական կարմիր գինու արտադրության օրրանը: 2022 թվականի տվյալներով բնակչության թվաքանակը եղել է 12.424:

## Աշխարհագրություն
Բադ Ֆյոսլաուն ընկած է Ավստրիայի մայրաքաղաք Վիեննայից 35 կիլոմետր հարավ, Վիեներվալդ (Վիեննական անտառ) լեռնաշղթայի լանջերին: Այստեղ ձգվող *Thermenlinie* երկրաբանական խզվածքի շնորհիվ բխում են մի շարք ջերմուկներ:

## Պատմություն
Բնակավայրում ու նրա շուրջը պեղումների արդյունքում հայտնաբերվել են նորքարեդարյան դարաշրջանում մարդկանց բնակության հետքեր: 

Հինհռոմեական ժամանակներում տարածքը Պանոնիա պրովինցիայի մաս է կազմել: Հայտնի է, որ դեռ այդ ժամանակներից մարդիկ օգտագործել են ջերմուկները:

Ֆյոսլաու անվանումը (*Adololdus de Veselove* ձևով) առաջին անգամ հիշատակվել է Կլոստերնոյբուրգ վանքի՝ 1136 թվականին գրված մի փաստաթղթում:

1833 թվականից բնակավայրում սկսել է գործել բրդի ֆաբրիկան *(Vöslauer Kammgarnfabrik)*, որը մինչև 1978 թվականին փակվելը բնակչությանն ապահովել է զգալի թվով աշխատատեղերով:

1841 թվականին ավստրիական Հարավային երկաթուղու շահագործման հանձնումով Ֆյոսլաուն երկաթգծով կապվել է մայրաքաղաք Վիեննայի ու այլ բնակավայրերի հետ: 19-րդ դարի երկրորդ կեսից հարուստների շատ ընտանիքներ են ամառային հանգիստն անցկացրել Ֆյոսլաուում, մեկը մյուսի ետևից շարք են մտել նորանոր վիլլաներ: 1822 թվականին շահագործման է հանձնվել ջերմուկների ջուրն օգտագործող առաջին հանրային բաղնիքը, որը 1869-1873 թվականների միջակայքում ճարտարապետ Թեոֆիլ Հանսենի նախագծերով վերակառուցվել է, զգալի չափով ընդարձակվել:

1904 թվականին Ֆյոսլաուն պաշտոնապես հռչակվել է առողջարանային բնակավայր: 

1936 թվականից սկիզբ է դրվել *Ֆյոսլաուեր* (Vöslauer) հանքային ջրի վաճառքին: Դեռ 19-րդ դարից բնակավայրը համբավվել էր նաև կարմիր գինու և փրփրուն գինու արտադրությամբ:

1954 թվականի Բադ Ֆյոսլաուն քաղաքի կարգավիճակ է ստացել: Այդ նույն տարում հիմնվել է "Vöslauer Stadtsiegel" բրենդը:

## Ժողովրդագրություն

## Քաղաքականություն
Բադ Ֆյոսլաուի քաղաքային խորհուրդը բաղկացած է 37 անդամից: 2020 թվականի ընտրությունների արդյունքներով խորհրդում տեղերը բաշխվել են հետևյալ կերպ.

* 19 տեղ՝ Liste Flammer-ին (Ալֆրեդ Ֆլամմերի հիմնած անկախ կուսակցությանը)
* 7 տեղ՝ կանաչների կուսակցությանը
* 4 տեղ՝ Ավստրիայի ժողովրդական կուսակցությանը
* 3 տեղ՝ Ավստրիայի սոցիալ-դեմոկրատական կուսակցությանը
* 2 տեղ՝ Ավստրիայի *Ազատություն* կուսակցությանը
* 2 տեղ՝ NEOS–ին՝ *Նոր Ավստրիա և ազատական ֆորում*-ին 

2022 թվականի դեկտեմբերին Քրիստիան Ֆլամմերը քաղաքապետի պաշտոնում փոխարինեց Քրիստոֆ Պրինցին:

## Պատկերասրահ
### Բադ Ֆյոսլաու

File:Schloss voeslau01.jpg|Ֆյոսլաուի դղյակը, որ ներկայիս քաղաքապետարանն է
File:Bad Vöslau - Thermalbad.JPG|Հանրային բաղնիքը *(Thermalbad)*
File:Hotel Stefanie, Bad Vöslau.jpg|Stefanie հյուրանոցը
File:Bad Vöslau, Waldhäuser Ernst Ledere.jpg|"Waldhäuser Ernst Ledere" վիլլան
File:Bad Vöslau - Kirche St. Jakob.JPG|*Հակոբ Մեծ* ծխական եկեղեցին
File:Bad Voeslau Kurpark 02.JPG|Առողջարանային պարտեզները
File:Harzbergturm.jpg|"Harzbergturm" դիտաշտարակը


### Գայնֆառն

 BadVoeslau Gainfarn01.jpg|Գայնֆառնը՝ դիտված Հարցբերգից
 Hauptstr 20 2540 Bad Vöslau.jpg|Տեսարան գլխավոր փողոցից
 Gainfarn - Kirche.JPG|Հովհաննես Մկրտիչ ծխական եկեղեցին
 Gainfarn - Schloss (a).JPG|Գայնֆառնի պալատը
 Aussichtswarte Merkenstein 02.jpg|Merkenstein դիտաշտարակը
 Bad Vöslau - Burgruine Merkenstein.JPG|Մերկենշտայնի ավերակներ տեսքը՝ թռչնաթռիչքի բարձրությունից
 Bad Vöslau - Schloss Merkenstein (b).JPG|Մերկենշտայնի պալատը


### Գրոսաու

File:Großau Kirche.jpg|*Կատերինա Ալեքսանդրիացի* եկեղեցին
File:Grossau 4638.JPG|"Ortszentrum Grossau" համայնքային կենտրոնի շենքը 


## Ծանոթագրություններ

## Արտաքին հղումներ
* Town website (in German)
* Private gallery of Bad Vöslau

Կատեգորիա:Ավստրիայի առողջարաններ
Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ